# Hélia Correia

Hélia Correia (Lisboa, 1949) és una escriptora i traductora portuguesa. Va ser guardonada amb el Premi Camões 2015.

## Biografia

Hélia Correia va néixer a Lisboa el febrer de l'any 1949, i va créixer en Mafra, lloc d'origen de la família materna, on va realitzar els seus estudis d'ensenyament primari i començà els secundaris. Va finalitzar els estudis secundaris a Lisboa, ciutat on també va assistir a la Facultat de Lletres. Es va llicenciar en Filologia Romànica i, més tard, es va post-graduar en Teatre de l'Antiguitat Clàssica. És professora de Llengua Portuguesa d'educació secundària. També ha treballat en diverses traduccions.
L'any 1968 va començar a publicar poesia en pàgines literàries de diaris (Diario de Lisboa, República i A Capital), revistes (Vértice) i antologies.
En 1981, es va estrenar en narrativa amb O Separar das Águas i en 1982, es publicà O Número dos Vivos. La novel·la Montedermo va ser escenificada pel grup de teatre O Bando, fet que donà a Correia cert relleu. Des del principi es reflecteix el gust de l'autora pel teatre i per la Grècia clàssica.
També destacaren, en la seva producció literària, les novel·les Casa Eterna i Suma. Ja en poesia, destacà A Pequena Morte/Esse Eterno Canto.
En 2010, Hélia Correia va publicar la novel·la biogràfica Adoecer, en què aborda la història d'amor entre Elisabeth Siddal i el poeta i pintor pre-rafaelita Dante Gabriel Rossetti. En 2012 publicà l'obra A Terceira Miséria, que va ser doblement premiada en la modalitat de Poesia.

## Premis i Reconeixement

Va ser guardonada amb el Premi Camões en 2015.
En 2017 va ser distingida per l'Associació d'Escriptores i Escriptors en Llengua Gallega com Escriptora Gallega Universal.
Va guanyar el Premi Literari Guerra Junqueiro, atorgat l'any 2021 al Festival Internacional de Literatura de Freixo d'Espada a la Cinta.
Va tornar a ser distingida en els Premis de la PEN Club Portuguès de 2021, en la categoria Poesia, amb el llibre Acidentes.

## Obra

* Teatre
** 1991 - Perdição, Exercício sobre Antígona
** 1991 - Florbela
** 2000 - O Rancor, Exercício sobre Helena
** 2005 - O Segredo de Chantel
** 2008 - A Ilha Encantada (versió per a joves de William Shakespeare)
* Poesia
** 1986 - A Pequena Morte / Esse Eterno Canto
** 2012 – a Terceira Miséria
* Per a la Infància
** 1988 - A Luz de Newton (7 Històries de Colors)
* Ficció
** 1981 - O Separar das Águas
** 1982 - O Número dos Vivos
** 1983 - Montedemo
** 1985 - Villa Celeste - Novela ingénua
** 1987 - Soma
** 1988 - A Fenda Erótica
** 1991 - A Casa Eterna
** 1996 - Insânia
** 2001 - Lillias Fraser (Premi de Ficció del PEN Club)
** 2001 - Antartida de mil folhas
** 2002 - Apodera-te de mim
** 2006 - Bastardia
** 2008 - Contos
** 2010 - Adoecer
** 2018 - Um Bailarino na Batalha

## Referències

* 1 2 3 Relógio D'Água Editores. «Hélia Correia Recebe Prémio Camões». Relógio D'Água Editores, 17-06-2015. [Consulta: 26 juliol 2015].
* ↑ «Literatura: Hélia Correia distinguida com Prémio Vergílio Ferreira 2013 pela Universidade de Évora». Expresso (Portugal), 19 fevereiro 2013.
* 1 2 «Hélia Correia é a vencedora do Prémio Camões». Público (Portugal), 17-06-2015. [Consulta: 17 juny 2015].
* ↑ Mariana Pereira. «Hélia Correia é Prémio Camões 2015». Diário de Notícias (Portugal), 17-06-2015. Arxivat de l'original el 2015-09-23. [Consulta: 19 juny 2015].
* ↑ Maria João Costa. «Hélia Correia vence Prémio Correntes d'Escritas». Rádio Renascença, 21 fevereiro 2013. [Consulta: 19 juny 2015].
* 1 2 Infopédia. «Hélia Correia». Infopédia. [Consulta: 26 juliol 2015].
* ↑ Revista Blimunda n.º 61 (Junho de 2017), pág. 6.
* ↑ «Escritora Hélia Correia vence Prémio Literário Guerra Junqueiro». Notícias ao Minuto, 04-05-2021. [Consulta: 5 maig 2021].
* ↑ Lusa, Agência. «Hélia Correia, José Gil e José Eduardo Agualusa vencem Prémios P.E.N. Clube Português». Observador. [Consulta: 5 octubre 2021].
* ↑ «Hélia Correia, José Gil e Agualusa vencem Prémios P.E.N. Clube». Notícias ao Minuto, 04-10-2021. [Consulta: 5 octubre 2021].